projecte-aina/catalan_government_crawling huggingface dataset:
Plànol del recorregut que fan els serveis de bus al Parc Nacional d'Aigüestortes i Estany de Sant Maurici
El Departament de Territori i Sostenibilitat torna a oferir el servei de bus que arriba fins al Parc Nacional d'Aigüestortes i Estany de Sant Maurici.
Concretament, dilluns 22 de juny s'inicia la línia que uneix el Pla de l'Ermita - Taüll - Vielha - Esterri d'Àneu – Espot i Espot - Sort - La Pobla de Segur.
En canvi, el bus que fa el recorregut de La Pobla de Segur - Senterada - Torre de Capdella – Pantà Telefèric, començarà a funcionar l'1 de juliol.
Totes dues línies estaran actives fins al 30 de setembre.
Aquests serveis formen part del projecte Interreg Europe Last Mile, que promou la implementació de sistemes de transport sostenibles per accedir a àrees rurals d'interès turístic i que està format pel Departament de Territori i Sostenibilitat i sis socis més: l'Agència Mediambiental d'Àustria, l'Administració Regional del Tirol Oriental (Àustria), l'Agència pel suport del desenvolupament regional de Kosice (Eslovàquia), el Club Desenvolupament Sostenible de la Societat Civil (Bulgària), el Parc Natural Upper Sûre (Luxemburg) i el Voivodat de Pomerània Occidental (Polònia).
En el cas del Bus de la Vall Fosca els horaris s'han coordinat amb les arribades i sortides del tren, així com també amb el Telefèric.
Hi haurà dos viatges, un que sortirà al matí per agafar el telefèric de les 11 hores, i un segon, a la tarda, per recollir els viatgers del matí o altres que vinguin de fer una travessa des d'un altre punt del Parc.
Hi ha diferents horaris: diari, de dilluns a dijous, divendres i caps de setmana i festius.
(Podeu consultar els horaris en el document adjunt).
El projecte Last Mile pertany al programa Interreg Europe i està finançat per fons Feder.
L'objectiu principal del Last Mile, centrat en la mobilitat sostenible, és aconseguir solucions innovadores i flexibles que permetin als visitants de zones rurals turístiques fer el darrer tram del recorregut de manera sostenible.
El Departament de Territori i Sostenibilitat i la Diputació de Barcelona tornen a activar els serveis d'autobús que permeten millorar l'accés amb transport públic sostenible als parcs naturals del Montseny i de Sant Llorenç del Munt i l'Obac.
Amb l'avançament en la desescalada, l'afluència a aquests parcs naturals creix i, a partir d'aquest cap de setmana, les persones que els vulguin visitar podran accedir-hi més fàcilment i de forma més sostenible.
La posada en servei d'aquestes línies de transport públic pretén facilitar l'accés a tota la població als espais naturals, alhora que millorar la mobilitat en unes zones dels parcs que tenen una elevada afluència de visitants.
Pel que fa al servei del Parc Natural del Montseny, la freqüència en aquesta època de l'any, de maig a octubre, és de sis serveis d'anada i tornada els dissabtes, diumenges i festius.
El primer autobús sortirà de l'estació de Sant Celoni a les 8.10 h del matí i el darrer de tornada sortirà de Santa Fe a les 19h i de Fontmartina a les 19.15 h.
El servei, gestionat per l'empresa concessionària Sagalés, forma part del sistema tarifari de l'ATM de Barcelona, per tant, son vàlids tots els títols de transport integrats.
A més, gràcies a un acord amb Renfe i Sagalés, es posa a disposició dels usuaris un bitllet combinat bus+tren que permet l'accés al parc tant dels viatgers que provenen de la regió metropolitana de Barcelona com dels que provenen de les comarques de Girona.
En el cas del servei al Parc Natural de Sant Llorenç del Munt i l'Obac, el servei que s'ofereix és d'un bus que permet l'accés al parc des de Terrassa, també els dissabtes, diumenges i festius.
Així mateix, es disposa d'un bitllet combinat tren+bus, en aquest cas amb Ferrocarrils de la Generalitat de Catalunya.
Aquest bus també permet l'accés als municipis de Mura i Talamanca, que tenen un atractiu turístic els caps de setmana.
L'autobús del parc de Sant Llorenç té una freqüència de 7 anades i 7 tornades els dissabtes, diumenges i festius, dels quals tres arribaran fins a Talamanca i Mura.
El primer autobús surt de l'estació de Terrassa a les 8.30 h del matí i la darrera sortida des de Talamanca i Coll d'estenalles a les 17.30 h.
El finançament del servei el fan la Diputació de Barcelona i el Departament de Territori i Sostenibilitat aportant el 50% del cost cadascú.
El Departament i la Diputació faran un seguiment de l'oferta de serveis per valorar la seva acceptació i ajustar-la a les necessitats, si cal.
Actualment els usuaris d'aquesta àrea disposen d'una parada al municipi d'Areny de Noguera (Arén), que es troba en territori de l'Aragó, del serveis de viatgers que circulen per la carretera N-230 per on discorren els serveis entre Vielha i Lleida, que gestiona Alsina Graells però que és competència de l'Administració Estatal.
Paral·lelament, per la mateixa N-230 hi discorren els serveis entre Les i Lleida, també d'Alsina Graells però de competència de la Generalitat de Catalunya, la qual no tenia autorització, fins ara, per fer parades fora del territori de Catalunya i, per tant, no podia realitzar la parada al municipi d'Areny de Noguera.
Això va motivar la petició reiterada del Consell Comarcal del Pallars Jussà i dels municipis afectats per tal que el servei de competència de la Generalitat fes aquesta parada, que també havia estat sol·licitada pel propi municipi de l'Aragó.
Amb la conformitat del Govern d'Aragó, a partir del proper dilluns, 15 de juny, s'incorpora la parada d'Areny de Noguera en els serveis Les-Lleida i, per tant, es resol aquesta situació oferint un millor servei a tot aquest territori.
Els horaris d'aquesta línia a partir de dilluns són els següents:
Els usuaris de la zona de la Terreta en aquesta nova parada podran fer ús dels abonaments T10/120 existents en la línia amb una important bonificació sobre el preu dels bitllets senzills.
Imatge de la màquina d'autovenda de l'estació de Vic
Els usuaris de la línia e12 Vic – Barcelona, de la xarxa d'autobusos d'altes prestacions de la Generalitat de Catalunya poden des d'avui comprar bitllets senzills amb targeta en una màquina d'autovenda situada a l'estació de Vic.
El sistema, que posa en marxa l'empresa Sagalés, emet un bitlet amb un codi QR que es valida al bus amb una validadora de codi QR, agilitzant així l'embarcament i, per tant, millorant la velocitat comercial de la línia.
A més, en el marc de la crisi sanitària, això permetrà minimitzar els contactes personals i així ajudar en la lluita contra la pandèmia.
Imatge de la màquina d'autovenda
A més, a la pròpia pantalla de la màquina d'autovenda de l'estació d'autobusos de Vic es pot consultar també el temps de pas real per a la sortida del proper bus (a través del SAE).
Llavors l'usuari podrà comprar bitllets d'anada o d'anada i tornada amb antelació.
L'operadora també ofereix la possibilitat de comprar els bitllets a través de la seva web i app, generant també un codi QR que després es valida a bord del bus.
Accés a la selecció de la normativa vigent recollida al Portal Jurídic de Catalunya d'àmbits competència del Departament.
Hi trobareu normes amb rang de llei, decrets i ordres.
Si voleu més informació sobre què podeu cercar, com fer-ho i altres serveis, consulteu la pàgina d' Ajuda.
Per activar la cerca cal triar un àmbit.
El camp lliure de cerca és obligatori
És una col·lecció de protocols i estàndards que serveixen per intercanviar dades entre aplicacions, permetent que diferents aplicacions remotes puguin intercanviar-se informació sense haver-la d'emmagatzemar en local.
És un Servei Web que permet accedir a la informació geogràfica ubicada als servidors dels propis organismes productors, assegurant així l'actualització de la informació.
L'Open Geospatial Consortium (OGC) és l'organització internacional que s'encarrega de definir els llenguatges i protocols estàndards per a la generació i utilització dels diversos serveis web geogràfics.
WMS (Web Map Service) per publicar mapes en format ràster georeferenciat.
Actualment és el servei web geogràfic més implementat.
WFS (Web Feature Service) per publicar capes d'informació vectorials.
WCS (Web Coverage Service) per publicar informació geogràfica en format ràster (ortofotos, imatges satèl·lit o models digitals del terreny).
A diferència del WMS, que publica mapes estàtics (imatges), les dades que retorna el WCS permeten l'anàlisi espacial dels píxels retornats.
CSW (Catalogue Service Web) per publicar meta-informació dels serveis web disponibles en un servidor web.
Catàleg de Serveis Web Geogràfics
En el catàleg de serveis de l'IDEC (Infraestructura de Dades Espacials de Catalalunya) pots trobar una llista de Serveis Web Geogràfics molt més extensa de diferents organismes (diputacions, consells comarcals, municipis, etc): https://ide.cat/geonetwork/srv/cat/catalog.search#/home
Tant a Cercador de normativa com a Accés a la normativa per àmbits trobareu normes amb rang de llei, decrets i ordres publicades al Diari Oficial de la Generalitat de Catalunya, al Boletín Oficial del Estado i al Diari Oficial de la Unió Europea.
Obtindreu sempre la norma en la seva versió vigent.
I en cas que existeixi una versió consolidada, obtindreu sempre la versió consolidada, és a dir, el text de la norma inclourà totes les modificacions i correccions que hagi tingut aquella norma al llarg del temps.
Per activar la cerca, escriviu una paraula clau a la capsa de cerca i premeu el botó amb la icona de lupa.
La cerca a Tots els àmbits recupera totes les normes recollides al Portal Jurídic de Catalunya que responguin als vostres criteris de cerca independentment de l'àmbit a què facin referència.
Per exemple, si escriviu la paraula "autopistes" obtindreu un llistat amb n resultats de normes on hi apareix la paraula "autopistes".
Aquestes normes tracten el tema des de diferents àmbits competencials: infraestructures, comerç, comunicacions, contractació,...
Els resultats de la cerca a Tots els àmbits es poden ordenar segons criteris de rellevància o data o rang, per una banda, i ordre ascendent o descendent, per l'altra.
Trobareu una llista amb els principals àmbits temàtics que són competència del Departament.
Seleccioneu l'àmbit del vostre interès clicant la icona i se us en desplegaran els subàmbits.
Repetint aquesta acció podeu baixar fins a l'últim nivell de la classificació.
Si us interessa un resultat més ampli i no voleu baixar al detall, cliqueu a sobre del text de l'àmbit o subàmbit.
Amb l'opció Tots els àmbits del cercador de normativa, a la pàgina de resultats s'ofereix la possibilitat de desar la cerca feta i subscriure-s'hi.
Desa la meva cerca: us permet desar els paràmetres de la cerca i assignar un nom per tal de recuperar-la i executar-la en un altre moment des del Portal Jurídic de Catalunya.
Desa la meva cerca i subscriu-m'hi: si a més a més us hi subscriviu, cada cop que el resultat de la cerca canviï perquè s'han afegit noves normes que compleixen els vostres criteris de cerca, rebreu un correu electrònic amb una notificació.
Per tal de fer ús d'aquests serveis us heu de registrar com a usuari del Portal Jurídic de Catalunya.
Només cal que entreu a l'opció Registreu-vos a la part superior de la pàgina principal del Portal Jurídic de Catalunya (La meva carpeta).
També us podeu registrar mentre esteu consultant el Portal Jurídic i decidiu utilitzar algun dels serveis d'informació jurídica que s'hi ofereixen.
En el moment que vulgueu seleccionar una norma o bé guardar una cerca, si no esteu registrats/des el sistema us oferirà la possibilitat de fer-ho.
Demiei eres, se prepause era creacion dera figura deth Comun entà administrar-les, ei a díder, qu'es pòbles d'un municipi que dispòsen de bens comunaus pròpris se constituïsquen en Entitats Municipaus Desconcentrades.
Er estudi detecte, actuauments, ua manca d'inventaris municipaus de bens comunaus que, de rebucada, provòque ua desconeishença dera part des vesins que ne serien beneficiaris.
Es profitaments per installacion de pistes d'esquí, senderisme, arrecuelhuda de misharnons o estenuda de linhes electriques, per exemple, poderien proporcionar naui recorsi economics as comunautats de vesins.
Enquia ara, existien pòqui estudis sus es bens comunaus en Catalonha que permeten conéisher era sua estenduda o possibilitats de rendiment economic.
Aqueth encastre includís era comarca de Pallars Sobirà ath delà d'Alta Ribagorça, Pallars Jussà, Alt Urgell, Cerdanya e eth Conselh Generau d'Aran.
L'estudi "Els nous llocs de treball en el comerç i les causes de l'alta rotació" analitza com les noves tecnologies estan modificant els llocs de treball de les empreses comercials, com es creen noves ocupacions i quina és la demanda de noves habilitats i competències.
La primera part del treball ens presenta 18 fitxes amb una descripció exhaustiva dels llocs de treball amb més futur en el comerç.
La segona part, més quantitativa, ofereix un càlcul detallat de les despeses que la rotació de personal pot arribar a ocasionar per a les empreses comercials, diferenciant entre les diferents posicions de l'organigrama i diferents conceptes de despesa.
L'Anuari de la Distribució Comercial en règim d'autoservei és una eina d'anàlisi que elabora biennalment la Direcció General de Comerç, que analitza l'evolució en el període 2017-18 de les cinquanta principals empreses del sector de la distribució comercial amb punts de venda a Catalunya.
Com a novetat, l'edició de 2019 analitza també aspectes de comptabilitat social.
L'objectiu de l'estudi Comerç online i mobilitat: orientacions cap a un model sostenible' eines a les administracions per a què puguin desenvolupar i aplicar propostes que generin atracció al centre urbà en relació a les entregues de les compres realitzades online, minimitzant els efectes sobre el trànsit i el medi ambient, en base a l'article 16 de la Llei 18/2017 de Comerç, Serveis i Fires.
D'altra banda, s'escau donar un tractament diferenciat dels premis als establiments comercials amb més de cent i cent cinquanta anys d'antiguitat, atès que el seu objectiu específic és el reconeixement d'una trajectòria de servei i atenció al públic, mitjançant l'adaptació contínua a l'evolució de les necessitats de la ciutadania.
El termini de presentació de sol·licituds comença el 6 de maig de 2019 i finalitza el 5 d'agost de 2019.
L' Agenda Comerç 20/21 és el document estratègic que recull els reptes del comerç català per als propers dos anys i les actuacions del Departament d'Empresa i Coneixement per a aquest sector.
Es tracta d'una planificació vinculada al Pla de Govern de la XII legislatura a través del seu objectiu estratègic 2.4, i als principals Objectius de Desenvolupament sostenible (ODS) que estableix l'Agenda 2030 de les Nacions Unides.
Aquest full de ruta per al Comerç és el resultat d'un procés de reflexió en què han participat una vuitantena de persones, entre els integrants de les entitats més representatives del sector i experts independents de diferents àmbits econòmics (la cultura, l'esport, la publicitat, el turisme o el món acadèmic).
Les aportacions de tots plegats han generat un pla d'actuació estructurat en cinc blocs:
Aquest pla d'actuacions amb prop de 140 mesures concretes serà un document de capçalera àgil i inspirador per a les empreses del sector, per als representants del món associatiu i per al conjunt de les administracions públiques.
Les marques seleccionades comptaran amb una bossa d'hores per sol·licitar l'assessorament d'un expert en noves tecnologies.
Enginyer informàtic especialitzat en màrqueting per al comerç i l'eCommerce.
Impulsor del màrqueting predictiu per tal d'ajudar a les empreses a fer una comunicació als més eficaç, gràcies a la personalització dels missatges que adrecen als clients.
Professor de frameworks en agile i lean al Màster d'UIUX d'ESDi.
"La transformació digital de la moda ens obliga a identificar que cada client té el seu perfil, amb les seves preferències i hàbits de compra.
Aquí neix la necessitat d'individualitzar el tracte amb cada un dels clients online".
Cada empresa comptarà amb l'acompanyament d'un mentor àmpliament experimentat, amb el qual l'equip de la marca mantindrà sessions individualitzades setmanals de seguiment.
En aquestes sessions, podran participar-hi fins a un màxim de 4 membres de l'equip de la marca.
Llicenciat en Dret, MBA per EADA i Màster en Gestió Urbanística, Nic Olivé és un apassionat de la innovació a través de la tecnologia, emprenedor i inversor en l'àmbit del comerç electrònic i del Software-as-a-Service.
També va ser Director Global de Retail i membre del Consell d'Administració de Mango.
Fa pocs anys va fundar Pleasepoint, empresa especialitzada en intel·ligència artificial de la que actualment és el Conseller Delegat, un càrrec que compatibilitza amb el d'assessor estratègic a l'àrea de transformació digital de marques de moda independents basades a Barcelona, Milà i Londres.
La seva trajectòria s'estén al camp de les inversions com a Investment Partner de "Olivé+Partners".
"El comerç electrònic, el màrqueting digital i la intel·ligència artificial han creat una oportunitat extraordinària per a qualsevol petita empresa de moda independent, en permetre-li portar la seva marca arreu del món i competir així amb grans multinacionals"
Sergio Odriozola col·labora com a assessor amb la consultora estratègica Bain&Company, amb el propòsit d'ajudar a optimitzar i digitalitzar empreses de moda a escala mundial.
Fins al 2019 va treballar al grup Inditex com a cap de Producte de Stradivarius.
Des del 2015 al 2019 havia estat vicepresident de Producte i Marxandatge a Zalando, on fou responsable per a les 17 marques privades de la plataforma de moda online líder a Europa.
En aquest lloc va redefinir el portafolis de les marques i va aconseguir incrementar-ne substancialment les vendes.
Prèviament havia treballat durant onze anys a Mango, els últims quatre com a director general de Mango Woman.
"El canvi de paradigma en la indústria de la moda afavoreix l'aparició de nous negocis per satisfer les necessitats que les grans marques no poden cobrir".
Entre les marques que s'inscriguin en cada edició del programa, un Comitè d'experts en seleccionarà un màxim de 10, en funció de la seva proposta de valor, la capacitat de gestió, el potencial de creixement i la qualificació dels membres de l'equip.
La informació necessària per aquest procés de selecció es farà constar en el formulari d'inscripcions.
Al marge d'això, els requisits d'obligat compliment per participar en el programa són:
És una marca registrada d'artesania que identifica i distingeix productes artesans de Catalunya els quals, mitjançant una mirada d'identitat i de contemporaneïtat, transmeten els valors del país a través d'elements vinculats a l'art, la cultura, la història, la tradició, l'arquitectura, el paisatge i els costums populars que ens són propis.
La distinció dels productes amb una marca artesana catalana permet, tant als ciutadans catalans com a les desenes de milions de turistes que cada any ens visiten, gaudir i endur-se una imatge real i garantida del país.
Els productes estan a la venda a la botiga "Empremtes de Catalunya®" del carrer Banys Nous, 11.
També es poden adquirir a les botigues de Barcelona Turisme, a la botiga de l'SPA de l'Hotel Mandarin Oriental de Barcelona, al Palau Moja i a la Colònia Güell.
Podeu visitar la botiga d'Empremtes en línia: www.bcncrafts.com
Els productes del catàleg estan classificats en 28 famílies de les icones que representen Catalunya, a partir de l'estudi encarregat per la Direcció General de Turisme al FAD, MNAC i Institut d'Estudis Catalans.
Us podeu descarregar el següent catàleg on hi són totes.
Tots els productes aniran acompanyats amb una etiqueta explicativa en tres idiomes de la família a la qual està vinculada, a més d'indicar-s'hi l'autoria.
Preus actualitzats a desembre del 2017; es prega confirmació del preu final amb la botiga.
Hi assisteixen més d'un centenar de professionals
Per a la nova implantació de comerços, la millora dels establiments i la instal·lació de sistemes de "Click & Collect"
Amb la participació de la directora general de comerç Muntsa Vilalta
Tindrà lloc el 21 d'octubre de 2019 a l'Espai Endesa
Col·laboració d'estudiants de IED Barcelona Escola Superior de Disseny i artesans
Del 25 de juliol al 15 de setembre
Esdeveniments firals que se celebraran durant aquesta quinzena.
INFORMACIÓ BÀSICA DE PROTECCIÓ DE DADES
Responsable: CONSORCI DE COMERÇ, ARTESANIA I MODA; Finalitat 1: Atendre el seu contacte; Finalitat 2: L'enviament d'informació sobre els sectors del comerç, l'artesania i la moda.
Legitimació: La base legal per al tractament de les seves dades és l'obtenció de la seva autorització.
Es cediran dades a tercers per a complir amb obligacions legals, així com a empreses del grup.
Encarregats de tractament fora de la UE, acollits a Privacy Shield; Drets: Te dret a accedir, rectificar i suprimir les dades, així com altres drets, com s'explica a la informació addicional.
Informació addicional: Pot consultar la informació addicional i detallada sobre Protecció de Dades a la nostra pàgina web: ccam.gencat.cat
En aquesta fitxa trobareu un recull sintètic dels principals indicadors estadístics de l'economia catalana i el pes que hi tenen les activitats comercials.
Com veureu, les dades van de les més generals a les més particulars, englobant des de l'estructura demogràfica de la població fins al preu de lloguer per metre quadrat als eixos comercials prime de la ciutat de Barcelona.
Desitgem que aquesta informació us sigui d'utilitat!
­­ Fins al proper 25 d'octubre, els dissenyadors i marques de moda interessats poden presentar les seves sol·licituds per participar a la passarel·la de la 25a edició del 080 Barcelona Fashion, que tindrà lloc del 3 al 6 de febrer de 2020 al Recinte Modernista de Sant Pau.
Les sol·licituds poden realitzar-se via telemàtica a través del Canal Empresa i als webs del CCAM i de Departament d'Empresa i Coneixement
La Generalitat ha obert el termini per participar a les desfilades de la propera edició del 080 Barcelona Fashion, que se celebrarà al Recinte Modernista de Sant Pau del 3 al 6 de febrer de 2020.
La Generalitat, a través del Consorci de Comerç, Artesania i Moda de Catalunya (CCAM) del Departament d'Empresa i Coneixement, organitza el 080 Barcelona Fashion, com una plataforma de moda oberta, plural, multidisciplinar i internacional, amb l'objectiu de convertir Catalunya en referent de generació i projecció del disseny en el sector.
Alhora, el 080 Barcelona Fashion vol consolidar un projecte a llarg termini que ofereixi credibilitat i un segell diferenciador en els àmbits del disseny, la producció, la distribució i la promoció de la moda, potenciar la cultura de la moda i la vinculació d'aquesta amb el camp de les indústries culturals i creatives i acostar la moda al públic del carrer.
La participació a la propera edició de la passarel·la 080 Barcelona Fashion s'obre a creadors emergents, dissenyadors (amb establiment operatiu a Catalunya o a l'estat espanyol), empreses de moda amb establiment operatiu a Catalunya amb presència en el mercat nacional i internacional, dissenyadors i empreses de moda internacionals i, com a convidades, empreses de moda consolidades amb establiment operatiu a Catalunya que hagin desfilat en passarel·les de referència a nivell nacional i internacional.
Les sol·licituds es faran a través del Canal Empresa, al del Consorci de Comerç, Artesania i Moda de Catalunya ( CCAM ) i al web del Departament d'Empresa i Coneixement.
El termini de presentació finalitza el 25 d'octubre.
Els dissenyadors participants hauran d'acreditar la creació i firma de la seva col·lecció, i comprometre's a presentar en primícia al 080 Barcelona Fashion les seves col·leccions Tardor / Hivern 2020-2021 o primavera-estiu 2020 en cas que segueixin l'estratègia "see now buy now", entre altres requisits de participació.
Un comitè d'experts, seleccionarà els participants d'entre les candidatures presentades, valorant les més creatives i que es considerin més adients a la filosofia del certamen, valorant la innovació, qualitat, professionalitat, així com potencial per a la generació de negoci.